รอเฌ ดูว์โก

ปีแยร์ รอเฌ ดูว์โก () เป็นนักการเมืองในช่วงการปฏิวัติฝรั่งเศสและในช่วงจักรวรรดิฝรั่งเศสที่หนึ่ง เขาเป็นสมาชิกที่ประชุมใหญ่แห่งชาติและสมาชิกคณะรัฐบาลที่เรียกว่าคณะดีแร็กตัวร์

ดูว์โกเกิดที่มงฟอร์ในแคว้นอากีแตน ได้รับเลือกเป็นสมาชิกสภาจากจังหวัดล็องด์ เขาเป็นหนึ่งในผู้ลงมติเห็นชอบให้ประหารชีวิตพระเจ้าหลุยส์ที่ 16 ในทันทีและไม่มีการอุทธรณ์ ต่อมาเขาได้เป็นสมาชิกสภาห้าร้อย ตามด้วยผู้พิพากษาศาลแขวง แต่ภายหลังการรัฐประหาร 18 มิถุนายน ค.ศ. 1799 เขาถูกเสนอชื่อเป็นหนึ่งในฝ่ายบริหารที่เรียกว่าคณะดีแร็กตัวร์จากการอุ้มชูโดยปอล บารัส

ในวันที่ 9 พฤศจิกายน ค.ศ. 1799 ดูว์โกในฐานะสมาชิกคณะดีแร็กตัวร์ยอมรับการรัฐประหารของนโปเลียนและลาออก เขาได้ดำรงตำแหน่งเป็นหนึ่งในสามกงสุลเฉพาะกาลในรัฐบาลที่เรียกว่าคณะกงสุลฝรั่งเศส และได้ดำรงตำแหน่งเป็นรองประธานวุฒิสภา เขามีบทบาทสำคัญภายใต้การปกครองของนโปเลียน จนกระทั่งหันหลังให้นโปเลียนในปีค.ศ. 1814

หมวดหมู่:บุคคลในการปฏิวัติฝรั่งเศส
หมวดหมู่:ผู้สมรู้ร่วมคิดการประหารพระเจ้าหลุยส์ที่ 16